Document ID: 32012D0412

KOMISIJAS ĪSTENOŠANAS LĒMUMS
(2012. gada 19. jūlijs),
ar ko groza Padomes Direktīvas 94/80/EK, ar kuru paredz sīki izstrādātus noteikumus par to, kā tiesības balsot un kandidēt pašvaldību vēlēšanās izmanto Savienības pilsoņi, kas dzīvo dalībvalstī, kuras pilsoņi tie nav, pielikumā iekļauto “pašvaldības pamatvienību” sarakstu
(2012/412/ES)
EIROPAS KOMISIJA,
ņemot vērā Līgumu par Eiropas Savienības darbību un jo īpaši tā 22. panta 1. punktu,
ņemot vērā Padomes 1994. gada 19. decembra Direktīvu 94/80/EK, ar kuru paredz sīki izstrādātus noteikumus par to, kā tiesības balsot un kandidēt pašvaldību vēlēšanās izmanto Savienības pilsoņi, kas dzīvo dalībvalstī, kuras pilsoņi tie nav (1), un jo īpaši tās 2. panta 2. punktu,
tā kā:
(1)
Direktīvas 94/80/EK pielikumā ir uzskaitītas “pašvaldības pamatvienības”, kas nosaka direktīvas darbības jomu.
(2)
Saskaņā ar Direktīvas 94/80/EK 2. panta 2. punktu dalībvalsts paziņo Komisijai, ja kādu no direktīvas pielikumā minētajām pašvaldības vienībām valsts tiesību aktu izmaiņu rezultātā aizstāj cita vienība vai ja šādu izmaiņu dēļ kādu no vienībām likvidē vai izveido jaunas vienības. Komisija pielāgo pielikumu, veicot atbilstīgu aizstāšanu, svītrojumus vai papildinājumus, un šo pārstrādāto pielikumu publicē Eiropas Savienības Oficiālajā Vēstnesī.
(3)
Dānija, Grieķija, Īrija, Latvija un Lietuva ir informējušas Komisiju, ka pēc grozījumiem valstu tiesību aktos šo valstu “pašvaldības pamatvienības” ir mainītas. Šie tiesību akti ir oficiāli paziņoti Komisijai.
(4)
Attiecīgi būtu jāgroza Direktīvas 94/80/EK pielikums,
IR PIEŅĒMUSI ŠO LĒMUMU.
1. pants
Direktīvas 94/80/EK pielikumu groza saskaņā ar šā lēmuma pielikumu.
2. pants
Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
Briselē, 2012. gada 19. jūlijā

Labels: 10
0
18
11